CELEX: E2016J0017
Language: mt
Date: 2017-06-07 00:00:00
Title: Sentenza tal-Qorti tas-7 ta’ Ġunju 2017 fil-Kawża E-17/16 — L-Awtorità ta’ Sorveljanza tal-EFTA vs l-Iżlanda (In-nuqqas ta’ Stat tal-EFTA li jissodisfa l-obbligi tiegħu — Nuqqas ta’ implimentazzjoni — id-Direttiva 2009/127/KE li temenda d-Direttiva 2006/42/KE fir-rigward ta’ makkinarju għall-applikazzjoni tal-pestiċidi)

28.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 321/11
            
         SENTENZA TAL-QORTI
   tas-7 ta’ Ġunju 2017
   fil-Kawża E-17/16
   L-Awtorità ta’ Sorveljanza tal-EFTA vs l-Iżlanda
   
      (In-nuqqas ta’ Stat tal-EFTA li jissodisfa l-obbligi tiegħu — Nuqqas ta’ implimentazzjoni — id-Direttiva 2009/127/KE li temenda d-Direttiva 2006/42/KE fir-rigward ta’ makkinarju għall-applikazzjoni tal-pestiċidi)
   
   (2017/C 321/09)
   Fil-Kawża E-17/16, l-Awtorità ta’ Sorveljanza tal-EFTA vs l-Iżlanda — APPLIKAZZJONI għal dikjarazzjoni li l-Iżlanda naqset milli tissodisfa l-obbligi tagħha skont l-Att imsemmi fil-punt 1c tal-Kapitolu XXIV tal-Anness II tal-Ftehim dwar iż-Żona Ekonomika Ewropea (id-Direttiva 2009/127/KE tal-Parlament Ewropew u tal-Kunsill tal-21 ta’ Ottubru 2009 li temenda d-Direttiva 2006/42/KE fir-rigward ta’ makkinarju għall-applikazzjoni tal-pestiċidi) kif adattat bil-Protokoll 1 tiegħu u skont l-Artikolu 7 tal-Ftehim, billi naqset milli tadotta l-miżuri neċessarji għall-implimentazzjoni tal-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih, il-Qorti, komposta minn Carl Baudenbacher, President, Per Christiansen (Imħallef-Relatur) u Benedikt Bogason (ad hoc), Imħallfin, tat sentenza fis-7 ta’ Ġunju 2017, li l-parti dispożittiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Iżlanda naqset milli tissodisfa l-obbligi tagħha skont l-Att imsemmi fil-punt 1c tal-Kapitolu XXIV tal-Anness II tal-Ftehim dwar iż-Żona Ekonomika Ewropea (id-Direttiva 2009/127/UE tal-Parlament Ewropew u tal-Kunsill tal-21 ta’ Ottubru 2009 li temenda d-Direttiva 2006/42/KE fir-rigward ta’ makkinarju għall-applikazzjoni tal-pestiċidi) kif adattat bil-Protokoll 1 tiegħu u skont l-Artikolu 7 tal-Ftehim, billi naqset milli tadotta l-miżuri neċessarji għall-implimentazzjoni tal-Att fiż-żmien preskritt.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.